ყვარლის მუნიციპალიტეტის გერბი

ყვარლის მუნიციპალიტეტის გერბი — ყვარლის მუნიციპალიტეტის სახელმწიფო სიმბოლო დროშასთან ერთად. მიღებულია ყვარლის მუნიციპალიტეტის საკრებულოს მიერ №21 დადგენილებით, 2012 წლის 9 აგვისტოს.ყვარლის მუნიციპალიტეტის საკრებულოს დადგენილება №21 2012 წლის 9 აგვისტო

 აღწერილობა 
გერბის ფარი შუაზე ტეხილადაა გადაკვეთილი, ხოლო ზედა ნაწილი გაკვეთილია და იყოფა ორ ველად. 
I ნაწილი — ზურმუხტოვან ველზე ვერცხლის ორკოშკიანი გალავანი ღია კარიბჭით. კოშკებს შორის მოთავსებულია ოქროს გვირგვინი, ხოლო კარიბჭის ქვემოთ ოქროს ვაზი.
II ნაწილი — ვერცხლის ველზე მეწამული ჯვარი.
III ნაწილი — მეწამულ ველზე ვერცხლის ფრთოსანი ცხენი.

გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია კატარაქტიანი კარიბჭით.

ფარს ქვემოთ მოთავსებულია გერბის დევიზის ვერცხლ-მეწამული ბაფთა, რომლის ვერცხლის ველზე შავად ჩაწერილია  დევიზი — „ყვარელი“.

რესურსები ინტერნეტში
 ყვარლის მუნიციპალიტეტის გერბი და დროშა

სქოლიო

კატეგორია:საქართველოს მუნიციპალური გერბები
კატეგორია:ყვარლის მუნიციპალიტეტი